**Linda Hamiltonová** (angl. Linda Carroll Hamilton; \* 26. september 1956, Salisbury, Maryland, USA) je americká filmová a televízna herečka. Jej najznámejšou úlohou bola postava Sarah Connorovej vo filmoch *Terminátor* a *Terminátor 2: Deň zúčtovania*.

Detstvo a mladosť
-----------------

Hamiltonová sa narodila v Salisbury, v štáte Maryland. Jej otec zomrel, keď mala päť rokov a jej matka sa neskôr znovu vydala. Hamiltonová mala identické dvojča, sestru Leslie Hamilton Freas (1956–2020), jednu staršiu sestru a jedného mladšieho brata.

Študovala dva roky na Washington College v Chestertowne v štáte Maryland a potom začala študovať herectvo v New Yorku. V New Yorku navštevovala herecké workshopy, ktoré organizoval Lee Strasberg.

Kariéra
-------

Hamiltonovou prvou hlavnou úlohou na obrazovke bola postava Lisy Rogersovej v televíznom seriáli *Tajomstvo Midland Heights*, ktorý sa natáčal v rokoch 1980 až 1981. O rok neskôr, si zahrala vo filme *Vražedná hra*, vďaka ktorému, bola uvedená ako jedna z dvanástich „sľubných nových hercov roku 1982". 

Hamiltonová si zahrala hlavnú úlohu spolu s Petrom Hortonom vo filme *Kukuričné deti*, z roku 1984, ktorý vychádza z hororovej poviedky Stephena Kinga. V rovnakom roku, stvárnila postavu Sarah Connorovej vo filme *Terminátor*. Film mal komerčný úspech.

Hamiltonová v roku 2009.
V rokoch 1986 až 1989 Hamiltonová hrala po boku Rona Perlmana v televíznom seriáli *Kráska a zviera*. Televízny seriál bol pozitívne ocenení filmovými kritikmi a získal nominácie na herecké ocenenia Emmy a Zlatý glóbus. Hamiltonová účinkovala v televíznom seriály do roku 1989 a natáčanie skončilo v roku 1990.

V roku 1991 si zopakovala rolu Sarah Connor vo filme *Terminátor 2: Deň zúčtovania*. Film získal väčší úspech ako prvá časť. Jej identické dvojča, Leslie Hamilton, bola v druhej časti, jej dublérkou. 

V roku 1995 si zahrala po boku S. Epathy Merkerson, v dramatickom filme *Matkina prosba*. Za svoj herecký výkon bola Hamiltonová ocenená cenou CableACE Award za najlepší dramatický výkon a nominovaná na ďalší Zlatý glóbus v roku 1996. 

V roku 2009 si vyskúšala prácu dabingu, vo filme *Terminator 4:Salvation*. V roku 2010 sa pripojila k hereckému obsadeniu televízneho seriálu *Chuck* v opakujúcej sa hosťujúcej postave - Mary Elizabeth Bartowski. 

V roku 2019 si zopakovala svoju rolu Sarah Connor vo filme *Terminátor: Temný osud*.

Súkromný život
--------------

Hamiltonová bola vydatá dvakrát a obe jej manželstvá skončili rozvodom. Jej prvé manželstvo v rokoch 1982 až 1989 bolo s hercom Bruceom Abbottom, ktorý ju opustil, keď bola tehotná s ich synom Daltonom, ktorý sa narodil v roku 1989. V roku 1991 sa presťahovala k filmovému režisérovi Jamesovi Cameronovi. V roku 1993 sa im narodila dcéra Josephine Archer Cameron. S Cameronom sa zosobášili v roku 1997 a rozviedli sa v roku 1999.

Hamiltonová sa politicky považuje za demokratku. Vo voľbách guvernéra v Kalifornii v roku 2003 hlasovala za republikánskeho kandidáta Arnolda Schwarzeneggera, svojho kolegu zo série filmov *Terminátora*, po tom, čo ju jeho kampaň presvedčila, že je na túto prácu vhodný.

V októbri 2005 v show *Larry King Live*, Hamiltonová otvorene hovorila o svojej depresii a bipolárnej poruche, ktoré viedli k prudkým zmenám nálad a samovražedným myšlienkam počas jej prvého manželstva. Podľa jej názoru spôsobili zlyhanie oboch jej manželstiev. Neskôr absolvovala terapiu a užívala lieky na zmiernenie toho stavu. 

Jej dvojča, Leslie zomrela 22. augusta 2020 vo veku 63 rokov.

Iné projekty
------------

Commons
* Spolupracuj na Commons Commons ponúka multimediálne súbory na tému **Linda Hamiltonová**

Externé odkazy
--------------

* Linda Hamiltonová v Internet Movie Database (po anglicky)
* Linda Hamiltonová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Linda Hamilton na anglickej Wikipédii.*

| * z
* d
* u
Držiteľky ceny Saturn Award pre najlepšiu herečku |
| --- |
| 1974 - 1999 | 
* 1974 Katharine Rossová
* 1975 Katharine Rossová
* 1976 Blythe Dannerová
* 1977 Jodie Fosterová
* 1978 Margot Kidder
* 1979 Mary Steenburgenová
* 1980 Angie Dickinsonová
* 1981 Karen Allenová
* 1982 Sandahl Bergman
* 1983 Louise Fletcherová
* 1984 Daryl Hannahová
* 1985 Coral Browne
* 1986 Sigourney Weaverová
* 1987 Jessica Tandyová
* 1988 Catherine Hicks
* 1989 Demi Moorová
* 1990 Demi Moorová
* 1991 Linda Hamiltonová
* 1992 Virginia Madsenová
* 1993 Andie MacDowellová
* 1994 Sandra Bullocková / Jamie Lee Curtisová
* 1995 Angela Bassettová
* 1996 Neve Campbellová
* 1997 Jodie Fosterová
* 1998 Drew Barrymorová
* 1999 Christina Ricciová

 |
| 2000 - súčasnosť | 
* 2000 Téa Leoni
* 2001 Nicole Kidmanová
* 2002 Naomi Wattsová
* 2003 Uma Thurmanová
* 2004 Blanchard Ryan
* 2005 Naomi Wattsová
* 2006 Natalie Portman
* 2007 Amy Adamsová
* 2008 Angelina Jolieová
* 2009 Zoe Saldanová
* 2010 Natalie Portman
* 2011 Kirsten Dunstová
* 2012 Jennifer Lawrenceová
* 2013 Sandra Bullocková
* 2014 Rosamund Piková
* 2015 Charlize Theronová
* 2016 Mary Elizabeth Winsteadová
* 2017 Gal Gadot
* 2018/2019 Jamie Lee Curtisová
* 2019/2020 Elisabeth Mossová
* 2021/2022 Michelle Yeoh

 |

| * z
* d
* u
Držiteľky ceny Satellite pre najlepšiu herečku - miniseriál alebo film |
| --- |
| 1996 - 2020 | 
* Helen Mirrenová (1996)
* Jennifer Bealsová (1997)
* Angelina Jolieová (1998)
* Linda Hamiltonová (1999)
* Jill Hennessy (2000)
* Judy Davisová (2001)
* Vanessa Williamsová (2002)
* Meryl Streepová (2003)
* Dianne Wiestová (2004)
* Kristen Bellová (2005)
* Judy Davisová (2006)
* Samantha Morton (2007)
* Judi Denchová (2008)
* Drew Barrymorová (2009)
* Claire Danesová (2010)
* Kate Winsletová (2011)
* Julianne Moore (2012)
* Elisabeth Mossová (2013)
* Frances McDormandová (2014)
* Sarah Hay (2015)
* Sarah Paulsonová (2016)
* Nicole Kidmanová (2017)
* Amy Adamsová (2018)
* Michelle Williamsová (2019)
* Cate Blanchettová (2020)

 |
| 2021 - súčasnosť | 
* Kate Winsletová (2021)

 |

Autoritné údaje: * BnF: 140198249
* GND: 136749216
* ISNI: 0000 0001 1585 5413
* LCCN: n2003031399
* NK ČR: xx0156015
* SNK: 151199
* VIAF: 1842589
* WorldCat: lccn-n2003031399